న్యూఢిల్లీ: వస్తు, సేవల పన్ను (జీఎస్టీ) బిల్లును ఢిల్లీ అసెంబ్లీ బుధవారంనాడు ఏకగ్రీవంగా ఆమోదించింది. జీఎస్టీని దేశవ్యాప్తంగా జూలై 1 నుంచి అమలు చేసేందుకు కేంద్రం కృతనిశ్చయంతో ఉంది. జీఎస్టీ బిల్లును ఢిల్లీ అసెంబ్లీ ఆమోదించినట్టు సభాసమావేశాల అనంతరం మీడియాతో మాడ్లాడుతూ ముఖ్యమంత్రి అరవింద్ కేజ్రీవాల్ తెలిపారు. కొత్త పన్ను విధానం విప్లవాత్మకమైనదని ఆయన ప్రశంసించారు. కొన్ని ఉత్పత్తులపై పన్ను స్లాబ్ను తగ్గించి ఉండాల్సిందని, ఎక్కువ రేట్ల వల్ల ఒక దశలో ధరల పెరిగి ద్రవ్యోల్బణానికి దారిస్తుందని అన్నారు. జీఎస్టీని తాము స్వాగతిస్తున్నామని, అయితే ఇప్పటికే అమలు విషయంలో కొన్ని అనుమానాలు ఉన్నాయని చెప్పారు. 28 శాతం పన్ను రేటు చాలా ఎక్కువగా ఉందన్నారు. దేశవ్యాప్తంగా ఉన్న పలు కార్మిక సంఘాలు, సంస్థలు సూచించినట్టుగా 10 శాతానికి కంటే తక్కువగా పన్నులు ఉండాలని ఆయన అన్నారు. రెండేళ్ల క్రితం ఢిల్లీ ప్రభుత్వం పన్ను రేట్లను 12.5 నుంచి 5 శాతానికి తగ్గించిందని, దాంతో రెండేళ్లలో పన్ను వసూళ్లు రూ.32,000 నుంచి రూ.48,000కు పెరిగిందని గుర్తు చేశారు. పన్నుల ప్రక్రియను సజావుగా సాగేలే చూడటం, 10 శాతం కంటే పన్ను తగ్గింపు ఉండేలా చూసుకోవడం కేంద్ర, రాష్ట్ర ప్రభుత్వాల బాధ్యతని కేజ్రీవాల్ అన్నారు.
newdhilly: vastu, sevala pannu (gst) billunu dhilli assembley budhavaaramnaadu ekagreevangaa aamodinchindi. gstne desavyaaptamgaa juulai 1 nunchi amalu chesenduku kendram krutanischayamto undi. gst billunu dhilli assembley aamodinchinattu sabhasamavesala anantaram meediatho maadlaadutuu mukhyamantri aravind kejrival telipaaru. kotta pannu vidhaanam viplavaatmakamainadani aayana prasamsinchaaru. konni utpattulapai pannu slaabnu tagginchi undaalsindani, ekkuva retla valla oka dasalo dharala perigi dravyolbanaaniki daaristundani annaru. gstne taamu swaagatistunnaamani, ayithe ippatike amalu vishayamlo konni anumaanaalu unnaayani cheppaaru. 28 saatam pannu retu chala ekkuvagaa undannaaru. desavyaaptamgaa unna palu kaarmika sanghaalu, samsthalu suuchimchinattugaa 10 saataaniki kante takkuvagaa pannulu undaalani aayana annaru. rendella kritam dhilli prabhutvam pannu retlanu 12.5 nunchi 5 saataaniki tagginchindani, daamto rendellalo pannu vasoollu roo.32,000 nunchi roo.48,000ku perigindani gurtu chesaru. pannula prakriyanu sajavuga sagele chudatam, 10 saatam kante pannu taggimpu undela chusukovadam kendra, rashtra prabhutvaala baadhyatani kejrival annaru.